PARTIZANII LEGIONARI 


(Gheorghe Ștefănescu și Ștefan 
Ghelmeci făceau parte din grupul de 
luptători, partizani, condus de Apos- 
tol Dumitru, zis Mitu lui Bălan, origi- 
nar din comuna Suici-Argeș, licenţiat 
în litere şi drept. În primăvara anului 
1948, când regimul comunist a dezlă- 
nțuit cea mai vastă operaţiune de 
arestări, Apostol Dumitru, împreună 
cu 4-5 camarazi de aceeași credință, 
s-au grupat împreună cu fraţii 
Arnăuţoiu și colonelul Arsenescu în 
pădurile din raza comunei Nucșoara- 
Argeş. În vara aceea, când securi- 
tatea abia se înjgheba, grupul a avuto 
oarecare libertate de mișcare. 
Legăturile cu oamenii din sate care îi 
sprijineau cu alimente și-i ascundeau 
la nevoie erau ceva mai neobservate. 
Sătenii din regiune prinseseră mult 
curaj și încredere cu speranţa că 
tăvălugul comunist nu poate mult 
timp rezista pe pământul românescşi 
de aceea opuneau vădită rezistență 
propagandei comuniste și încercării 
de a atrage noi membri, fie prin şan- 
taj, fie prin promisiuni de recom- 
pense materiale. Cozi de topor totuși 
s-au găsit, Oameni fără căpătâi, le- 
neși şi haimanale ale satelor, în 
schimbul câtorva arginţi, au înștiințat 
activiștii de partid de prezenţa gru- 
pului din munți. 


Siptămânal veneau oameni 
scăpaţi din ghearele securităţii, 
hotărâți să moară luptând decât să se 
dea prinși şi să putrezească în tem- 
nițele comuniste, cu mâinile ferecate 
în lanţuri. Grupul se mărise. Aprovi- 
zionarea devenea din ce în ce mai 
grea, de asemenea și deplasările din 
cauza inamicului care, prin spionii 
trimiși în pădure, putea ușor depista 
depozitele de hrană și locurile de 
adăpost. De aceea, în toamna anului 
1948, colonelul Arsenescu și Apos- 
tol Dumitru s-au despărţit de grupul 
Arnăuţoiu, deplasându-se spre răsărit, 
în pădurile din apropierea orașului 
Câmpulung-Muscel, unde colonelul 
avea ceva legături care le-au asigurat 
hrană şi adăpost pe timpul iernii. 

a 
În primăvara “anului 1949, 


colonelul împreună cu câţiva foști 
ofiţeri, au rămas în zonă, iar Apostol 
Dumitru, cu micul grup, au coborât 
pe Topolog, în apropiere de comuna 
Suici, de unde majoritatea erau origi- 
nari, cunoșteau bine locurile şi mai 
ales oamenii care puteau să-i aprovi- 
zioneze și să le dea informaţii în 
legătură cu mișcările trupelor de 
securitate ce supravegheau căile de 
acces în munte, 

În lunile Aprilie și Mai, grupul 
a avut, aproape zilnic, ambuscade și 
tatonări cu mici unităţi de securitate. 
Erau unităţi de cercetare împânzite 
pe toată partea sudică a munţilor 
Făgăraș, spre a localiza punctele de 
acţiune ale grupului de partizani. 

La finele lunii Mai, masive trupe 
de intervenţie, dotate cu armament 
de război, au fost masate de-a lungul 
brâului format de partea sudică a 
Făgărașilor, iar în zona râului To- 
polog aduseseră trupe speciale de 
intervenţie, dotate cu aparate de 
ascultare şi supraveghere, elicoptere, 
locul unde, după informaţiile căpătate, 
erau siguri că se afla grupul lui Apos- 
tol. Era atâta armată cum cu, lost 
ofiţer cu stadiu de front, nu văzusem 
decât la manevrele militare sau la 
desfăşurarea trupelor pe front. 

Securiștii erau furioși pentru 
că în toate confruntările prupul scăpase 
fără vătămări, ba mai mult, le captu- 
rascrăm 4 ofițeri de la care am aflat 
de intenţiile securităţii de a nc li- 
chida cu orice preţ. 

În această situaţie, Apostol a 
luat hotărârea de a ne afunda cât mai 
mult spre nord, în munte. Am ocolit 
cu precauţie și dibăcie toate capcan- 
ele securităţii, poate că unele grupuri 
de ale lor ne-au lăsat să trecem, 
făcându-se că nu ne-au observat. În 
pădure erau tare timoraţi, înfricoșaţi, 
și numai în cazuri extreme deschideau 
foc asupra noastră. Norocul nu ne-a 
slujit până la capăt. Într-o dimineaţă 
de sfârșit de Mai, când credeam căam 
ieșit din încercuire, obosiţi şi mai 
puținvigilenţi, am fost surprinşi deo 
unitate de securitate; un pluton, două, 
0 companie, nu ştiu, dar erau mulți. 

N-am mai putut evita lupta. Dintr-o 
dată, arma noastră principală și efi- 
cace - surpriza - a căzut. Eram cople- 
șiți. Noi, la acea dată, din cei 17 membri 
ai grupului, rămăseserăm în jur de 
10-12. Ceilalţi erau plecaţi cu diferite 
misiuni în alte locuri. Armele auto- 
mate au început să clănţăne. Rachete 
semnalizatoare brăzdau văzduhul. 
Ne-am dat scama că în curând, din 
toate părțile, vor sosi noi trupe să ne 
înconjoare. Prin locul nostru am reușit 
să-i fixăm la pământ şi să ne retragem 
spre răsărit, unde în apropiere cra 
râul Topolog. În luptă, Ghelmeci 
Ștefan a lost grav rănit. Apostol 
3 Dumitru şi studentul Ștefănescu 
Gheorghe l-au ridicat pe brațe voind 
să-l treacă peste râu. Noi ceilalţi 
ne-am împrăștiat în codru, scăpând 
toți din ghearele securităţii. Ghel- 
meci se ruga de cei ce-l sprijineau 
să-l împuște și ci să se salveze. Dar nu 
l-au ascultat şi în scurt timp securiştii 
furioși că din tot grupul n-au prins 
decât trei partizani, şi încă unul 
muribund, s-au năpustit asupra lor, 
să-i linşeze. Din braţele celor doi, 
Ghelmeci a căzut jos în neştire. 
ApoOSIoL, care mai avea arma la cl, 
atârnată de umăr, lără gloanţe, a lost 
plesnit cu patul unci arme peste faţă 
şi culcat la pământ. Ștefănescu Gh., 
un înger de băiat, care nu purtase 
niciodată armă și care era împotriva 
acestui obicei ucigaș, nu avea niei 
acum acest instrument de aparare și 
deci nu trăsese nici un glonț. Era 
tânăr ca şi cei dui sau trei ofițeri 
securiști ce acum se aflau în faţa lui. 
- Scoate arma banditule, îi zice 


unul. 

- Eu nu portarmă și nici nu am 
tras în voi, trădătorilor de credinţă şi 
ncam, dacă pe acestea le-aţi cunoscut 
vreodată. Armele mele sunt aici: (îşi 
arată inima și capul). Nu cu sunt 
bandit. Eu sunt în locul unde au stat 
în vremuri erele de furtună toți 
străbunii noștri, înfruntând oastea 
cotropitorilor și slugilor lor, trădători 
de frați, credinţă și ţară, voi, cei de 
acum... 

George Ștefănescu, un băiat cu 
O bogată cultură literară, filozofică şi 


creștină, n-a apucat să spună mai multe. 
Sub ochii înlăcrimaţi ai lui Apostol, 
care-și revenise din loviturile prim- 
ite, Ștefănescu cade cu pieptul străpuns 
de un încărcător întreg al unuia din 
securiştii înfuriaţi. 


Gheorghe Ștefănescu, student 
în anul III la facultatea de chimie in- 
dustrială din București, s-a născut în 
comuna Mirosi, jud. Teleorman. Tatăl 
său era învăţător în acea comună. 
Elev eminent al colegiului Carol din 
Craiova, fire «meditativă, cu o edu- 
caţie aleasă, înclinat spre studiu, spre 
cunoașterea misterelor naturii, a 
creaţiei lui Dumnezeu. Pe la începu- 
turile claselor primare a rămas orfan 
de mamă, când unica legătură fizică 
și afectivă este puternică faţă de cea 
care ţi-a dat viaţă. Rămăsesc obsedat 
de amintirea ochilor mamei sale, pe 
care cu timpul o identifica cu icoana 
Maicii Domnului. L-a afectat mult 
recăsătorirea tatălui său. Logic, ac- 
cepta situaţia și se străduia să se apropie 
de acea care avea să înlocuiască lipsa 
mamei sale. Situaţia aceasta I-a împins 
spre interiorizare, stând mult în camera 
lui, înconjurat de cărţile adunate de 
tatăl său și vegheat de icoana Maicii 
Domnului cu ochii duioşi și blânzi ca 
ai mamei sale. Primele cărţi au fost 
basmele românilor, viețile Sfinţilor, 
povestirile și nuvelele scriitorilor 
noștri, pentru ca încet, încet să 
descifreze adevărul despre lisus din 
evanghelii și apoi Biblia ce o avea 
permanent la căpătâiul său. 

Intrat la Colegiul din Craiova, 
un liceu cu tradiţie și profesori ves- 
tiţi, şi-a pus ordine în cunoștințele 
din vreme acumulate, intrând trep- 
tat, treptat, în tainele filosofiei. Era 
un bun cunoscător al tuturor curen- 
telor filosofice. Credea în transfor- 
marea omului, în educarea lui către 
cinste, dăruire, jertfă desine, eroism. 
În ultima clasă de liceu, în atmosfera 
tulbure de după război, ia contact cu 
organizaţia legionară de elevi anti- 
comuniști Frăția de Cruce, de la Cole- 
giul în care studia. Cu educaţia ce 
și-o făcuse nu i-a fost greu să se încad- 
reze în rândul celor ce căutau să se 


conformeze acelorași idei. După 
absolvirea liceului se înscrie la facul- 
tatea de chimie industrială din 
București, în anul 1945-1946. Ia parte 
la toate manifestările de stardă stude- 
nțeşti, îndreptate în contra instau- 
raţiei comuniste şi activează în gru- 
pul subversiv din Centrul studenţesc 
legionaral facultăţilor din București. 
În Mai 1948 se sustrage arestării de 
către securitate și în scurt timp ia 
legătura cu grupul de partizani al lui 
Apostol Dumitru. Arma lui era 
cuvântul. Spunea adesea: Creştinis- 
mul a biruit forțele întunericului prin 
jertfa Mântuitorului şi după aceea a 
martirilor ce au crezut în EL, în cuvin- 
tele Lui și în viaţa de după moarte. 
Neamul românesc, plămădit din două 
neamuri tari în credinţa creștină, prin 
jertfa celor mai buni fii ai săi, a răzbit 


prin veacuri. Astăzi suntem la prea . 


cumpănă: se batjocoreşte obrazul lui 


Hristos şi se sapă, cu instinct de bar- 


bar, la temelia existenţei noastre ca 
neam. Se cer jertie, căci din jertfă se 
naște viaţă, dăruire. La baza oricăror 
trăinicii se cere viaţa ca jertfă - Cur- 
tea de Argeş, pentru ca să dureze 
peste timpuri, legenda spune că a fost 
înălțată pe jertfirea celei mai iubite 
ființe. Pentru izbăvirea neamului 
românesc acum, ca-n vremea prigo- 
anelor creştine, se cere jerilă şi noi 
trebuie să ne oferim. Aşa a fost şi el, 
cel mai bun, cel mai curat dintre noi, 
a mers conştient spre jertfă. 


Am fost, cred, cel mai apro- 
piat de el și-i simţeam atașamentul şi 
încrederea ce mi le acorda. Într-una 
din zile mi-a arătat ceva. Purta la el 
trei lucruri de preţ: icoana Maicii 
Domnului, o fotografie a mamei sale 
şi una a unei prietene. În zilele ac- 
estea, după mulți ani şi căutări, am 
întâlnit pe prietena lui, acum, la vârstă 
senectuţii. Nu cunoştea împrejurările 
şi felul în care s-a jertfit acela care 
i-a încântat anii adolescenţei, alături 
de care visa o viaţă curată în cinste și 
iubire. Cu lacrimi în ochi, mi-a mărtur- 
isit cuvintele lui în seara când pleca 
în munți și l-a văzut pentru ultima 
oară: 

"Eu nu sunt făcut să trăiesc în 
lanţuri sau cu căluş în gură. Plec la 
camarazii mei care luptă în codrii 
munţilor ca-n vremurile de restriște, 
din zbuciumata noastră istorie. Lor 
le voi arăta țelul sfânt al luptei lor, iar 
de mă vor prinde viu comuniștii secu- 
rişti, le voi arăta cea mai puternică 
armă - propria mea cenuşă.” 


Șictan Ghelmeci, vârsta 40-45 
ani, învăţător, fost inspector școlar, 
originar din comuna Mozăceni - Argeș, 
căsătorit, avea un copil, azi, după 
câte am aflat, fiul său ar locui în 
București (inginer). 

Un bărbat bine legat, de statură 
mijlocie, mai mult înalt decât scund, 
cu faţa smeadă, cu trăsături ferme, cu 
cap cioplit parcă din cremene, ochi 
vioi, pătrunzători, adânci, scurt şi 
scump la vorbă, totul la el exprima 
încredere și dârzenie. 

Ștefan Ghelmeci a fost dus la 
spitalul din Curtea de Argeș, După 
relatările personalului medical, re- 
venindu-și din comă, cu tot pieptul și 
pântecele bandajat, cu securiști lângă 
el, care văzându-l că deschide ochii 
s-au apropiat să-l întrebe ceva, a înțeles 
unde se află. A închis din nou ochii. 
Spiona el de acum mișcările cerber- 
ilor lui. La un moment de neatenţic a 
acestora, cu un gest suprem, mâinile 
fiindu-i libere, își rupe tot bandajul şi 
îşi deschide stomacul, scoțând un 
strigăt auzit aproape în tot spitalul: 

"Un legionar nu cade viu în 


- mâinile voastre, ticăloşilor.” 


Într-o baltă de sânge, cu toate 
intervenţiile, şi-a dat liniștit, sfidător 
și zâmbind, duhul. 


A consemnat 


Gheorghe MATEI 
- AFDPR - 


membru al grupului. 
Pe tot timpul anchetei şi înainte 


de a fi executat, Apostol Dumitru a 
reușit Să transmită cele relatate. 

